|  |
| --- |
|  **REPUBLIKA HRVATSKA** **SISAČKO-MOSLAVAČKA ŽUPANIJA** **OPĆINA DONJI KUKURUZARI** **OPĆINSKA NAČELNICA**KLASA : 112-01/23-01/03URBROJ : 2176/07-03/1-23-1Donji Kukuruzari, 10. listopada 2023. godine |

Na temelju članka 19. stavak 2. Zakona o službenicima i namještenicima u lokalnoj i područnoj (regionalnoj) samoupravi („Narodne novine“, broj 86/08, 61/11, 4/18 i 112/19, u nastavku teksta: Zakon), Općinska načelnica Općine Donji Kukuruzari raspisuje

**JAVNI NATJEČAJ**

za prijam u službu **REFERENTA -KOMUNALNOG REDARA** u Jedinstvenom upravnom odjelu Općine Donji Kukuruzari

1 izvršitelj / izvršiteljica na neodređeno vrijeme

uz obvezni probni rad u trajanju od tri mjeseca

Na javni natječaj za prijam referenta – komunalnog redara Jedinstvenog upravnog odjela Općine Donji Kukuruzari mogu se ravnopravno prijaviti kandidati oba spola, a riječi i pojmovi koji imaju rodno značenje korišteni u ovom Javnom natječaju odnose se jednako na muški i ženski rod, bez obzira na to jesu li korišteni u muškom ili ženskom rodu.

**Opći uvjeti za prijam u službu su:**

* punoljetnost,
* hrvatsko državljanstvo,
* zdravstvena sposobnost za obavljanje poslova radnog mjesta na koje se osoba prima.

Osim općih uvjeta za prijam u službu kandidati moraju ispunjavati sljedeće **posebne uvjete za prijam u službu**:

* srednja stručna sprema - gimnazijsko srednjoškolsko obrazovanje ili četverogodišnje strukovno obrazovanje upravne ili ekonomske struke
* položen državni ispit
* najmanje jedna godina radnog iskustva na odgovarajućim poslovima
* poznavanje rada na računalu

Služba se zasniva na neodređeno vrijeme uz obvezni probni rad od 3 mjeseca. Mjesto rada je u Općini Donji Kukuruzari, Don Ante Lizatovića 2, Donji Kukuruzari.

Osim navedenih stručnih uvjeta kandidati moraju ispunjavati i uvjete utvrđene člancima 12., 13. i 14., Zakona.

 Radnim iskustvom na odgovarajućim poslovima podrazumijeva se radno iskustvo ostvareno na poslovima odgovarajuće stručne spreme i struke, sukladno članku 13. Zakona. Ravnopravno se mogu natjecati i osobe koje su stekle potrebno radno iskustvo na odgovarajućim poslovima, a nemaju položen državni ispit uz obvezu da ispit polože u roku od godine dana od dana imenovanja.

 U službu ne mogu biti primljene osobe za koje postoje zapreke iz članka 15. i članka 16. Zakona.

Ako kandidat ostvaruje pravo prednosti pri zapošljavanju prema posebnom zakonu, dužan je u prijavi na javni natječaj pozvati se na to pravo i ima prednost u odnosu na ostale kandidate samo pod jednakim uvjetima. Kandidat koji se pozove na pravo prednosti dužan je uz prijavu na javni natječaj priložiti sve dokaze o ostvarivanju traženih uvjeta iz javnog natječaja kao i sve dokaze predviđene posebnim zakonom na osnovi kojega ostvaruje pravo prednosti na koje se poziva:

Kandidat koji se poziva na prednost pri zapošljavanju sukladno članku 101. Zakona o hrvatskim braniteljima iz Domovinskog rata i članovima njihovih obitelji („Narodne novine“ broj 121/17, 98/19 i 84/21), uz prijavu na javni natječaj, osim dokaza o ispunjavanju traženih uvjeta iz javnog natječaja, dužan je priložiti dokaze o ispunjavanju uvjeta prednosti prema popisu na web-stranici Ministarstva hrvatskih branitelja putem sljedeće poveznice: <https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Kandidat koji se poziva na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom(„Narodne novine“, broj: 157/13, 152/14, 39/18. i 32/20.), uz prijavu na javni natječaj, osim dokaza o ispunjavanju traženih uvjeta, dužan je priložiti dokaz o utvrđenom statusu osobe s invaliditetom.

Kandidat koji se poziva na pravo prednosti pri zapošljavanju sukladno članku 47. Zakona o civilnim stradalnicima iz Domovinskog rata („Narodne novine“, broj 84/21), uz prijavu na javni natječaj, osim dokaza o ispunjavanju traženih uvjeta iz javnog natječaja, dužan je priložiti i rješenje odnosno potvrdu iz koje je vidljivo to pravo prema popisu na web stranici Ministarstva hrvatskih branitelja putem sljedeće poveznice:<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidat koji se poziva na pravo prednosti pri zapošljavanju sukladno članku 48. Zakona o zaštiti vojnih i civilnih invalida rata (Narodne novine broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), uz prijavu na javni natječaj, osim dokaza o ispunjavanju traženih uvjeta iz javnog natječaja, dužan je priložiti i rješenje odnosnu potvrdu iz koje je vidljivo to pravo.

Kandidat pripadnik nacionalne manjine ima pravo pozvati se na prednost pri zapošljavanju na temelju članka 22. Ustavnog zakona o pravima nacionalnih manjina („Narodne novine“, broj 155/02, 47/10, 80/10 i 93/11), uz dokaze o ispunjavanju traženih uvjeta nije dužan dostaviti dokaze o nacionalnoj pripadnosti.

**Uz prijavu na javni natječaj kandidati su dužni priložiti sljedeće priloge:**

* životopis,
* dokaz o hrvatskom državljanstvu (preslika domovnice, putovnice, vojne iskaznice ili osobne iskaznice),
* dokaz o stručnoj spremi (presliku diplome kojom se potvrđuje ispunjavanje uvjeta stupnja obrazovanja (stručne spreme) i struke određene ovim javnim natječajem),
* dokaz o radnom iskustvu na odgovarajućim poslovima (preslika rješenja, ugovora, potvrde poslodavca ili sl., a koja mora sadržavati vrstu poslova koju je obavljao i razdoblja u kojem je kandidat obavljao navedene poslove) a koje je evidentirano u matičnoj evidenciji Hrvatskog zavoda za mirovinsko osiguranje,
* dokaz o ukupnom radnom iskustvu (presliku potvrde ili elektronički zapis o podacima evidentiranim u matičnoj evidenciji Hrvatskog zavoda za mirovinsko osiguranje),
* uvjerenje Općinskog suda da se protiv kandidata ne vodi kazneni postupak, ne starije od 3 (tri) mjeseca od dana objave ovog javnog natječaja,
* vlastoručno potpisanu izjavu da za prijam u službu ne postoje zapreke iz članka 15. i 16. Zakona,
* dokaz o poznavanju rada na računalu (presliku potvrde o polaženju tečaja informatike, presliku svjedodžbe ako je polagao predmet informatiku ili vlastoručno potpisana izjava),
* dokaz o položenom državnom ispitu (ako kandidat ima isti položen),
* dokaz(i) o ostvarivanju prava prvenstva (ako se kandidat na iste poziva).

Isprave se mogu priložiti u neovjerenim preslikama te će izabrani kandidat predočit izvornik isprava.

Dokaz o zdravstvenoj sposobnosti kandidati nisu dužni priložiti uz prijavu na javni natječaj već će se ona ishoditi prije donošenja rješenja o imenovanju. Kandidat je dužan pristupiti zdravstvenom pregledu po pozivu jer se inače smatra da je povukao prijavu na javni natječaj.

Urednom prijavom smatra se vlastoručno potpisana prijava koja sadrži sve podatke i priloge navedene u javnom natječaju.

 Osoba koja nije podnijela pravodobnu i urednu prijavu ili ne ispunjava formalne uvjete iz javnog natječaja, ne smatra se kandidatom prijavljenim na javni natječaj.

 S kandidatima prijavljenim koji ispunjavaju formalne uvjete javnog natječaja provest će se prethodna provjera znanja i sposobnosti putem pisanog testiranja i intervjua, a po potrebi i provjera praktičnog rada, radi provjere znanja i sposobnosti bitnih za obavljanje poslova radnog mjesta za koje se primaju.

 Ako kandidat ne pristupi prethodnoj provjeri znanja, smatra se da je povukao prijavu na javni natječaj.

 Opis poslova i podaci o plaći radnog mjesta, način obavljanja prethodne provjere znanja i sposobnosti kandidata, područje provjere, te pravni i drugi izvori za pripremanje kandidata za provjeru biti će objavljeni na mrežnoj stranici Općine [www.donji-kukuruzari.hr](http://www.donji-kukuruzari.hr)

Na mrežnoj stranici Općine i na Oglasnoj ploči Općine Donji Kukuruzari (Don Ante Lizatovića 2, Donji Kukuruzari, bit će objavljeno vrijeme i mjesto održavanja prethodne provjere znanja i sposobnosti kandidata, najmanje 5 (pet) dana prije održavanja provjere.

 Kandidati podnošenjem prijave daju svoju suglasnost Općini Donji Kukuruzari da u njoj navedene osobne podatke prikuplja i obrađuje u svrhu zapošljavanja, te da ih može koristiti i u svrhu kontaktiranja i objave na internetskim stranicama i/ili u javnom glasilu Općine Donji Kukuruzari

Prijave na javni natječaj, vlastoručno potpisane od strane podnositelja prijave, s navedenom kontakt adresom i telefonskim brojem, te s dokazima o ispunjavanju uvjeta, podnose se preporučenom pošiljkom u roku od osam dana od dana objave javnog natječaja u Narodnim novinama i na mrežnoj stranici Općine na adresu:

 **Općina Donji Kukuruzari, Don Ante Lizatovića 2, Donji Kukuruzari, s naznakom „Javni natječaj za referenta – komunalnog redara Jedinstvenog upravnog odjela Općine Donji Kukuruzari – NE OTVARAJ“**.

 Kandidati će o rezultatima javnog natječaja biti obaviješteni u zakonskom roku.

 **OPĆINSKA NAČELNICA**

 **Lucija Matuzović**